1(2)

Sarvijoen Kyläyhdistys Ry	PÖYTÄKIRJA
Kylätoimikunnan kokous
66340 SARVIJOKI	18.11.2012

Aika       6.11.2012 klo 18.10-19.50
Paikka    Mökki, Sarvijoki
Läsnä     Anna-Liisa Jyrä, puheenjohtaja		Poissa  Jaana Penttilä, jäsen
               Eero Puntila, jäsen			Paavo Rätti, jäsen
               Raili Anttila, jäsen			Tero Halenius, jäsen
               Minna Ello, varapuheenjohtaja			Margit Tuovinen, sihteeri
               Matias Hienonen, jäsen		

               Lisäksi paikalla Tellervo Sarvela, Veijo Mäki ja Henry Penttilä

1. Kokouksen avaus
    Puheenjohtaja avasi kokouksen klo 18.10

2. Kokouksen laillisuus ja päätösvaltaisuus
    Kokous todettiin laillisesti kokoon kutsutuksi ja päätösvaltaiseksi; 4 jäsentä paikalla

3. Pöytäkirjantarkastajien valinta & sihteeri
    Pöytäkirjantarkastajiksi valittiin Raili Anttila ja Eero Puntila. 
    Sihteerin sijaisena toimii Minna Ello

4. Sarvijoen kehittämisprojekti
    Tilannekatsaus Sarvijoen kylä 2012 - kirjeen käsittelyä, jonka lähetti Jouni Lilja.
    Kirjeessä todettiin ettei tällä hetkellä ole aikaa eikä resursseja toteuttaa niitä asioita joita
    Sarvijoen kylä 2012 -hanke olisi tuonut toteutuessaan. Mutta hanke toteutuu heti kunnes aika sen 
    sallii!

    Aiemmin luvattu kehittämisraha on tarkoitettu vain Sarvijoen puutaloprojektiin, sitä ei siis
    käytetä muuhun. 
    Kyläyhdistys lainaa rahaa jätevesiosuuskunnan käyttöön.

5. Latupohjat auki & jäänteko
    Latupohja täksi talveksi on osittain raivattu. Sovittiin että täytyy saada porukkaa kasaan,
    ehdittäisiin ennen lumen tuloa latupohja raivattua. Hakolan Martti on luvannut kyläyhdistykselle 
    tekevänsä ladut tänä talvena koska hänellä on latukone.

    Jää tehdään koulun pihalle heti kun tulee pakkaset, porukalla toteutamme senkin. 
    Ja jos haluaa mukaan kökköporukkaan, voi soitella kyläyhdistyksen jäsenille, puh.nrot löytyy
    nettisivuiltamme.

6. Peruttuja tapauksia
    Kyläyhdistys päätti perua YHTEISEN teatterimatkan 12.1 2013 Vaasassa esitettävään Hiljaiset
    sillat- näytökseen. Osanottajia oli niin vähän, ettei bussin vuokraaminen olisi ollut järkevää.
    Siispä päätimme että henkilöt jotka ovat jo ostaneet liput, saavat itse järjestää kyytinsä.

                                                                                                                                              2(2)
   
    Samoin perutaan myös joulunavaus 6.12, koska katsottiin parhaaksi jättää se tällä        
    kertaa väliin.
                                                                                                                                               
7. Muut asiat

    Kaupalle tulee toimintaa. Vielä ei varmuudella osaa sanoa mitä, mutta jotain kuitenkin 
    tapahtuu.

    Pidetään kyläyhdistyksen osalta pieni breikki, tapahtumaa SEURAAVAN kerran
    LASKIAISENA. Sitä ennen tietysti lamppulehti, jossa pyydetään ystävällisesti mielipidettä
    sarvijokisilta että mitä toimintaa he haluaisivat. 

8. Seuraava kokous
    Seuraava kokous on 4.12 klo 18

9. Kokousen päättäminen
    Puheenjohtaja päätti kokouksen klo 19.50

___________________________             __________________________
    Anna-Liisa Jyrä                                          Minna Ello

___________________________             __________________________
                                           
    Raili Anttila                                                Eero Puntila